S-6705/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. október 2020, á hendur R-x-x B-x-x, kt. [...], [...], [...], fyrir umferðarlagabrot með því að hafa, miðvikudaginn 3. júní 2020, ekið bifreiðinni [...] sviptur ökurétti norður Hringbraut í Reykjavík.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 7. október 2020, hefur ákærða fimm sinnum áður verið gerð sektarrefsing vegna umferðarlagabrota. Með lögreglustjórasátt 28. júlí 2017 var ákærða gert að greiða sekt fyrir akstur undir áhrifum áfengis og hann sviptur ökurétti í 24 mánuði frá þeim degi að telja. Með tveimur lögreglustjórasáttum, dagsettum 11. október 2019, var ákærða gert að greiða sekt fyrir umferðarlagabrot. Önnur sáttin var vegna aksturs sviptur ökurétti og hin fyrir akstur undir áhrifum áfengis og fyrir akstur sviptur ökuréttindum. Þá var ákærða aftur gert að greiða sekt með tveimur lögreglustjórasáttum, dagsettum 2. júní 2020, en báðar sáttirnar voru fyrir akstur sviptur ökurétti.

Með vísan til framangreinds verður við það miðað við ákvörðun refsingar í máli þessu að ákærði sé nú í þriðja sinn sakfelldur fyrir akstur sviptur ökurétti. Með hliðsjón af sakarefni málsins, játningar ákærða og dómvenju, þykir refsing ákærða hæfilega ákveðin fangelsi í 30 daga.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 91.760 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x B-x-x, sæti fangelsi í 30 daga.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 91.760 krónur.

S-kvk-nf D-kvk-nf J-kvk-nf áhrifum áfengis og fyrir akstur sviptur ökuréttindum. Þá var ákærða aftur gert að greiða sekt með tveimur lögreglustjórasáttum, dagsettum 2. júní 2020, en báðar sáttirnar voru fyrir akstur sviptur ökurétti.

Með vísan til framangreinds verður við það miðað við ákvörðun refsingar í máli þessu að ákærði sé nú í þriðja sinn sakfelldur fyrir akstur sviptur ökurétti. Með hliðsjón af sakarefni málsins, játningar ákærða og dómvenju, þykir refsing ákærða hæfilega ákveðin fangelsi í 30 daga.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 91.760 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, R-x-x B-x-x, sæti fangelsi í 30 daga.

Ákærði greiði málsvarnarþóknun skipaðs verjanda síns, R-kk-ef B-kk-ef lögmanns, 91.760 krónur.

S-kvk-nf D-kvk-nf J-kvk-nf